《石操高寄李石操》
明代·罗玘

石操高，石操高，星宿磊磊手可操。愧我欲上非飞猱。

石操坚，石操坚，雪霰堆户冰凝椽。愧我欲住非蜕仙。

不如移身且就石操下，朝朝莫莫窥其罅。或傍石操旁，仰钻尔尔甘冻僵。

忽然飘风刮地扬沙石，翳我两目昏咫尺。归来兀兀坐茅屋，石操不见见我独。

忍能不寄诗一幅。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。